Aeropo

Aeropo - (helene  Ἀερόπη, latine Aerope) estis en la helena mitologio edzino de la mikena reĝo Atreo, filo de Pelopso. Ĝi estis filino de la Kreta reĝo Katreo.

Aeropon ŝia patro pro maldeca sintenado vendis kiel sklavinon al la eŭboja reĝo Naŭplio. Kun ŝi li vendis ankaŭ ŝian fratinon Klimenon, kiu pli poste fariĝis Naŭpila edzino kaj patrino de la inventisto Palamedo.

Aeropo edziniĝis al la mikena reĝo Atreo kaj naskis al li filojn Agamemnon kaj Menelaon. Poste ŝi adultis kun sia bofrato, edza frato Tiesto, sed tiu nur misuzis ŝin por siaj potencoavidaj intencoj. Nome ŝi helpis al li ŝteli orfelan virŝafon de sia edzo. Estis orakolo, ke Mikenon regos posedanto de la ŝafo. Sed Tiesto ne sukcesis efektivigi intencon fariĝi mikena reĝo, ĉefe pro tio, ke tio ne estis deziro de la dioj.

Aeropo estis pro siaj adultoj rigore punita. Ŝia edzo ĵetigis ŝin en la maron.

Kategorio:Princinoj en la helena mitologio
Kategorio:Reĝedzinoj en la helena mitologio
Kategorio:Sangadulto en helena mitologio
Kategorio:Ŝtelistoj en la helena mitologio
Kategorio:Kondamnitoj al mortopuno en la helena mitologio
Kategorio:Minoidoj